CELEX: 32010D0710(01)
Language: et
Date: 2010-07-10 00:00:00
Title: Otsus nr E2, 3. märts 2010 , millega kehtestatakse kord määruse (EÜ) nr 883/2004 ja Euroopa Parlamendi ja nõukogu artiklis 1 määratletud asutuste kohta EESSI juurde kuuluvasse elektroonilisse kataloogi kantud andmetes tehtavate muudatuste haldamiseks  (EMPs ja EL/Šveitsi kokkuleppes kohaldatav tekst)

10.7.2010   
            
            
               ET
            
            
               Euroopa Liidu Teataja
            
            
               C 187/5
            
         OTSUS nr E2,
   3. märts 2010,
   millega kehtestatakse kord määruse (EÜ) nr 883/2004 ja Euroopa Parlamendi ja nõukogu artiklis 1 määratletud asutuste kohta EESSI juurde kuuluvasse elektroonilisse kataloogi kantud andmetes tehtavate muudatuste haldamiseks
   (EMPs ja EL/Šveitsi kokkuleppes kohaldatav tekst)
   2010/C 187/04
   SOTSIAALKINDLUSTUSSÜSTEEMIDE KOORDINEERIMISE HALDUSKOMISJON,
   võttes arvesse Euroopa Parlamendi ja nõukogu 29. aprilli 2004. aasta määruse (EÜ) nr 883/2004 (sotsiaalkindlustussüsteemide koordineerimise kohta) (1) artikli 72 punkti d, mille kohaselt halduskomisjon võtab vastu andmetöötlustalituste struktuuri üldeeskirjad ja kehtestab sätted nende talituste ühisosa korralduseks,
   võttes arvesse Euroopa Parlamendi ja nõukogu (2) määruse (EÜ) nr 987/2009 (edaspidi „rakendusmäärus”) artiklit 88,
   toimides vastavalt määruse (EÜ) nr 883/2004 artikli 71 lõikes 2 sätestatud tingimustele
   ning arvestades järgmist:
   
               (1)
            
            
               Riiklike sotsiaalkindlustusskeemide koordineerimise süsteemi moderniseerimise osana luuakse elektrooniline kataloog, mis sisaldab andmeid määruse (EÜ) nr 883/2004 ja määruse (EÜ) nr 987/2009 (edaspidi „rakendusmäärus”) kohaldamises osalevate riiklike asutuste kohta.
            
         
               (2)
            
            
               Liikmesriigi riikliku kontaktinfo kandmine elektroonilisse kataloogi ja selle info ajakohasena hoidmine on liikmesriigi enda ülesanne.
            
         
               (3)
            
            
               Liikmesriigid tagavad, et nende kohalikke elektroonilise kataloogi koopiaid sünkroniseeritakse iga päev Euroopa Komisjoni hallatavas elektroonilises põhikataloogis leiduvate andmetega.
            
         
               (4)
            
            
               On vaja kehtestada andmemuudatuste haldamise kord, mis tagaks, et sellesse elektroonilisse kataloogi kantud andmete muudatusi töödeldaks struktureeritult, järjekindlalt, kontrollitavalt ja ajakohaselt,
            
         ON TEINUD JÄRGMISE OTSUSE:
   
               1.
            
            
               Käesolevas otsuses sätestatakse määruse (EÜ) nr 883/2004 artikli 1 punktides m, q ja r ning rakendusmääruse artikli 1 lõike 2 punktis a määratletud pädevate võimuorganite, riiklike asutuste, kontaktasutuste ja juurdepääsupunktide andmete muudatuste haldamise kord.
            
         
               2.
            
            
               Andmemuudatuste haldamise kord kehtib andmete suhtes, mis on kantud elektroonilise kataloogi põhikataloogi, mida haldab Euroopa Komisjon, ning kohalike koopiate suhtes, mida majutatakse liikmesriikides.
            
         
               3.
            
            
               Iga liikmesriik nimetab isiku, kes vastutab muudatuste kandmise eest elektroonilisse põhikataloogi ja kohalike koopiate ajakohastamise eest.
            
         
               4.
            
            
               Samuti nimetab iga liikmesriik iga juurdepääsupunkti jaoks keskse EESSI kontaktisiku (edaspidi „JPP kontaktisik”). See on kõnealuse juurdepääsupunktiga seotud asutustele esmaseks kontaktpunktiks.
            
         
               5.
            
            
               Iga liikmesriik teatab halduskomisjonile sekretariaadi kaudu olulisematest muudatustest oma pädevate võimuorganite, riiklike asutuste, kontaktasutuste ja juurdepääsupunktide andmetes vähemalt üks kalendrikuu enne nende muudatuste jõustumist. Teadaande võib adresseerida sekretariaadile. Vähem olulised muudatused võib kanda elektroonilise kataloogi põhikataloogi ilma eelneva teatamiseta.
            
         
               6.
            
            
               Selle korra kohaldamisel tähendab olulisem muudatus muudatust, mis mõjub määruse kohaldamisele ja seetõttu ka koordineerimisele negatiivselt, sest see võib takistada struktureeritud elektrooniliste dokumentide (SEDid) saatmist või marsruutimist asjaomasele asutusele.
               Olulisemate muudatuste hulka kuuluvad muu hulgas:
               
                           a)
                        
                        
                           muudatused, mis on seotud asutuse või juurdepääsupunkti tunnuskoodi, ülesannete või pädevusega;
                        
                     
                           b)
                        
                        
                           asutuse või juurdepääsupunkti sulgemine;
                        
                     
                           c)
                        
                        
                           asutuste või juurdepääsupunktide ühinemine.
                        
                     
         
               7.
            
            
               Juhul kui olulisem muudatus on seotud alapunktis a, b või c loetletud muudatustega, märgib liikmesriik, milline asutus või juurdepääsupunkt võtab muudatuste jõustumise kuupäeval üle vastava ülesande või pädevuse.
            
         
               8.
            
            
               Kui sekretariaat saab teate olulisema muudatuse kohta, teatab ta halduskomisjonile ja JPP kontaktisikutele muudatusest ja nende jõustumise ajast.
            
         
               9.
            
            
               Vastavalt halduskomisjoni kodukorra artiklile 9 on halduskomisjoni liikmetel võimalik vastata, et nad on muudatuse vastu või et nad jäävad erapooletuks. Kui muudatusele esitatakse vastulause, arutatakse muudatust esimesel halduskomisjoni koosolekul pärast vastulause esitamist.
            
         
               10.
            
            
               Liikmesriigid tagavad, et kataloogi kohalikke koopiaid sünkroniseeritakse elektroonilise põhikataloogiga iga päev. Kohalike koopiate sünkroniseerimine toimub öösel kella 01:00 ja 03:00 vahel Kesk-Euroopa aja järgi.
            
         
               11.
            
            
               Ühe aasta jooksul pärast käesoleva otsuse avaldamist Euroopa Liidu Teatajas hindab halduskomisjon liikmesriikide kogemusi selle otsuse kohaldamisel.
            
         
               12.
            
            
               Käesolev otsus avaldatakse Euroopa Liidu Teatajas. Otsust kohaldatakse selle avaldamisele järgneva teise kuu esimesest päevast.
            
         
      
         
            Halduskomisjoni esimees
         
         José Maria MARCO GARCÍA
      
   
   
      (1)  ELT L 166, 30.4.2004, lk 1.
   
      (2)  ELT L 284, 30.10.2009, lk 1.